Driejarige verdrink byna in Durban-swembadSwembaddens op Durban se strand Foto: bugbog.com ŉ Driejarige is in ŉ ernstige toestand nadat hy byna in een van die swembaddens op Durban se strand verdrink het. “Die ma het die kind in die water sien dryf en hom uitgehaal,” het Chris Botha, woordvoerder van Netcare 911, in ŉ verklaring gesê. Lewensredders was reeds besig om die kind by te staan toe paramedici by die toneel opgedaag het. “Nadat die kind gestabiliseer is, het hulle hom na ŉ hospitaal geneem vir verdere mediese behandeling.”